sukhrobnurali/uzbek-legal-corpus huggingface dataset:
Qurilish sohasida davlat boshqaruvi tizimining tubdan takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida
(resolution, 2024-04-18)

Oʻzbekiston Respublikasi Prezidentining “Oʻzbekiston Respublikasining qurilish sohasida islohotlarni chuqurlashtirishga doir qoʻshimcha chora-tadbirlar toʻgʻrisida” 2020-yil 13-martdagi PF-5963-son Farmoniga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Qurilish vazirligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarini bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov va Oʻzbekiston Respublikasi qurilish vaziri B.I. Zakirov zimmasiga yuklansin. 3. Vazirlar Mahkamasining “Loyihalash va qurilish sohasidagi mutaxassislar malakasini oshirish tizimini yanada takomillashtirish toʻgʻrisida” 2019-yil 31-maydagi 451-son qarori 1-bandining uchinchi xatboshidagi “kasb-hunar kollejlari” soʻzlari “kollejlar” soʻzi bilan almashtirilsin.
Xalqaro shartnomaga qoʻshilish toʻgʻrisida
(resolution, 2020-09-25)

1. Yuklarni xalqaro yoʻllarda tashish shartnomasi toʻgʻrisidagi Konvensiyaning elektron yuk xatiga oid 2008-yil 20-fevralda Jeneva shahrida imzolangan Qoʻshimcha bayonnomasiga qoʻshilinsin. 2. Oʻzbekiston Respublikasi Transport vazirligi mazkur xalqaro shartnomani amalga oshirish uchun masʼul organ etib belgilansin. 3. Tashqi ishlar vazirligi Oʻzbekiston Respublikasi mazkur xalqaro shartnomaga qoʻshilishi hamda uni amalga oshirish uchun masʼul organ toʻgʻrisida depozitariyga tegishli bildirishnoma yoʻllasin. 4. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin Oʻzbekiston Respublikasining huquq va majburiyatlari amalga oshirilishi ustidan belgilangan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Sugʻurtalovchi va qayta sugʻurtalovchining investitsion faoliyati toʻgʻrisidagi nizomga oʻzgartirishlar va qoʻshimcha kiritish haqida
(order, 2020-09-25)

Oʻzbekiston Respublikasi Prezidentining 2019-yil 2-avgustdagi PQ-4412-son “Oʻzbekiston Respublikasining sugʻurta bozorini isloh qilish va uning jadal rivojlanishini taʼminlash chora-tadbirlari toʻgʻrisida”gi qarori va Oʻzbekiston Respublikasi Vazirlar Mahkamasining 2019-yil 24-iyuldagi 620-son “Xorijiy davlatlarda taʼlim olganlik toʻgʻrisidagi hujjatlarni tan olish tartibini takomillashtirish haqida”gi qaroriga muvofiq buyuraman: 1. Oʻzbekiston Respublikasi moliya vazirining 2009-yil 3-iyuldagi 68-son buyrugʻi (roʻyxat raqami 1982, 2009-yil 16-iyul) (Oʻzbekiston Respublikasi qonun hujjatlari toʻplami, 2009-y., 29-son, 340-modda) bilan tasdiqlangan Sugʻurtalovchi va qayta sugʻurtalovchining investitsion faoliyati toʻgʻrisidagi nizomga ilovaga muvofiq oʻzgartirishlar va qoʻshimcha kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 2-bandda: uchinchi xatboshi chiqarib tashlansin; toʻrtinchi — toʻqqizinchi xatboshilar tegishli ravishda uchinchi — sakkizinchi xatboshilar deb hisoblansin. 2. 3-band quyidagi mazmundagi xatboshilar bilan toʻldirilsin: “ipotekani qayta moliyalashtirish tashkilotlari ustav kapitalida ulushli ishtirok etish, shuningdek ipoteka qimmatli qogʻozlarini sotib olish; lizing tashkilotlariga qarzlar (moliyaviy yordam).”. 3. 21-bandning “a” kichik bandi quyidagi tahrirda bayon etilsin: “a) Oʻzbekiston Respublikasi oliy taʼlim muassasalarida olingan oliy (iqtisodiy, moliyaviy, buxgalteriya, matematik) maʼlumotga yoki xorijiy davlatlarning taʼlim muassasalarida olingan, hamda qonun hujjatlariga muvofiq, Oʻzbekiston Respublikasida tan olingan oliy (iqtisodiy, moliyaviy, buxgalteriya, matematik) maʼlumotga ega boʻlishi;”.
Vazirlar Mahkamasining “Koronavirus pandemiyasi davrida dori vositalari, tibbiy buyumlar va tibbiy texnikalar muomalasini tartibga solishga doir chora-tadbirlar toʻgʻrisida” 2020-yil 22-iyuldagi 449-son qaroriga oʻzgartirish va qoʻshimchalar kiritish haqida
(resolution, 2025-12-16)

Koronavirus infeksiyasi bilan kasallangan bemorlarga oʻz vaqtida tibbiy yordam koʻrsatilishini hamda ularni dori vositalari, tibbiy buyumlar va tibbiy texnikalar bilan taʼminlash maqsadida Vazirlar Mahkamasi qaror qiladi: 1. Vazirlar Mahkamasining “Koronavirus pandemiyasi davrida dori vositalari, tibbiy buyumlar va tibbiy texnikalar muomalasini tartibga solishga doir chora-tadbirlar toʻgʻrisida” 2020-yil 22-iyuldagi 449-son qaroriga ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Sogʻliqni saqlash vazirligi boshqa manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda mazkur qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov va Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari B.A. Musayev zimmasiga yuklansin. 1. 1-bandda: birinchi xatboshidagi “2020-yil 1-oktabrga qadar” soʻzlari “2021-yil 1-martga qadar” soʻzlari bilan almashtirilsin; uchinchi xatboshidagi “dori vositalari” soʻzlaridan keyin “hamda ularni ishlab chiqarish uchun ishlatiladigan dori moddalari (substansiyalar)” soʻzlari qoʻshilsin. 3. 1-ilovada: a) ilovaning nomi quyidagi tahrirda bayon qilinsin: “Oʻzbekiston Respublikasida roʻyxatdan oʻtkazmasdan hamda sertifikatlashtirmasdan import qilinadigan va mahalliy ishlab chiqaruvchi korxonalar tomonidan ishlab chiqariladigan, COVID-19 infeksiyasi bilan kasallangan bemorlarni davolashda qoʻllaniladigan tibbiy buyumlar va tibbiy texnikalar roʻyxati*”; b) quyidagi mazmundagi 90-band qoʻshilsin:
“Oʻzbekiston pochtasi” ochiq aksiyadorlik jamiyatining talab qilib olinguncha maxsus depozit hisobvaraqlaridan operatsiyalarni amalga oshirish va ularni buxgalteriya hisobida aks ettirish tartibi toʻgʻrisidagi nizomNI tasdiqlash haqida”gi qarorni, shuningdek unga oʻzgartirishlarni oʻz kuchini yoʻqotgan deb topish toʻgʻrisida
(resolution, 2020-09-22)

Oʻzbekiston Respublikasi Prezidentining 2018-yil 8-avgustdagi PF-5505-son “Norma ijodkorligi faoliyatini takomillashtirish konsepsiyasini tasdiqlash toʻgʻrisida”gi Farmoniga muvofiq Oʻzbekiston Respublikasi Moliya vazirligi, Markaziy banki Boshqaruvi va Axborot texnologiyalari va kommunikatsiyalarini rivojlantirish vazirligi qaror qiladi: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Moliya vazirligi, Markaziy banki boshqaruvi va Oʻzbekiston aloqa va axborotlashtirish agentligining 2008-yil 10-martdagi 22, 301-V, 10-8/719-son “Oʻzbekiston pochtasi” ochiq aksiyadorlik jamiyatining talab qilib olinguncha maxsus depozit hisobvaraqlaridan operatsiyalarni amalga oshirish va ularni buxgalteriya hisobida aks ettirish tartibi toʻgʻrisidagi nizomni tasdiqlash haqida”gi qaror (roʻyxat raqami 1790, 2008-yil 14-aprel) (Oʻzbekiston Respublikasi qonun hujjatlari toʻplami, 2008-y., 16-son, 120-modda); Oʻzbekiston Respublikasi Moliya vazirligi, Markaziy banki Boshqaruvi va Aloqa, axborotlashtirish va telekommunikatsiya texnologiyalari davlat qoʻmitasining 2013-yil 13-iyundagi 58, 12/7, 27-mx-son “Oʻzbekiston pochtasi” ochiq aksiyadorlik jamiyatining talab qilib olinguncha maxsus depozit hisobvaraqlaridan operatsiyalarni amalga oshirish va ularni buxgalteriya hisobida aks ettirish tartibi toʻgʻrisidagi nizomga oʻzgartirishlar kiritish haqida”gi qarori (roʻyxat raqami 1790-1, 2013-yil 21-iyun) (Oʻzbekiston Respublikasi qonun hujjatlari toʻplami, 2013-y., 25-son, 329-modda). 2. Mazkur qaror Oʻzbekiston Respublikasi Bandlik va mehnat munosabatlari vazirligi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Davlat statistika qoʻmitasi hayʼati aʼzolari tarkibini tasdiqlash toʻgʻrisida
(resolution, 2025-10-07)

Oʻzbekiston Respublikasi Vazirlar Mahkamasining “Oʻzbekiston Respublikasi davlat boshqaruvi organlari hayʼatlarining faoliyati samaradorligini oshirishga doir qoʻshimcha chora-tadbirlar toʻgʻrisida” 2017-yil 19-oktabrdagi 855-son qarori xamda 2017-yil 2-sentabrdagi 690-son qarori bilan tasdiqlangan Oʻzbekiston Respublikasi Davlat statistika qoʻmitasi toʻgʻrisidagi nizomga muvofiq Vazirlar Mahkamasi qaror qiladi: 1. Oʻzbekiston Respublikasi Davlat statistika qoʻmitasi hayʼati aʼzolarining soni 13 (oʻn uch) kishidan iborat boʻlishi belgilab qoʻyilsin. 2. Oʻzbekiston Respublikasi Davlat statistika qoʻmitasi hayʼati aʼzolari tarkibi tasdiqlansin: 1. Begalov Baxodir Abdusalomovich — rais 2. Xolmurodov Dilshod Ibragimovich — raisning birinchi oʻrinbosari 3. Ikramov Agzam Anvardjonovich — raisning iqtisodiy statistika boʻyichaoʻrinbosari 4. Ziyadullayev Maxmudjon Djurakulovich — raisning ijtimoiy statistika boʻyichaoʻrinbosari 5. Ziyayev Zoxidjan Muratovich — raisning axborot-kommunikatsiya texnologiyalari va axborot xavfsizligi boʻyicha oʻrinbosari 6. Zakirov Dilshod Tairovich — statistika ishlarini tashkil etishva metodologiya boshqarmasi boshligʻi 7. Jurayev Xurshid Mamatkulovich — yigʻma-axborot ishlari boshqarmasi boshligʻi 8. Mamirov Aziz Otaxonovich — makroiqtisodiy indikatorlar va milliy hisoblar boshqarmasi boshligʻi 9. Mamadaliyev Odiljon Toirovich — xalqaro hamkorlik va axborot almashuv boshqarmasi boshligʻi 10. Umarov Muxtor Turayevich — narxlar statistikasi boshqarmasi boshligʻi 11. Berdikulov Kobil Gulamovich — roʻyxatga olish jarayonlarini tashkil etish va oʻtkazish boshqarmasi boshligʻi 12. Odilov Shohruh Gʻayratjonovich — axborot-kommunikatsiya texnologiyalarini rivojlantirish va interaktiv davlat xizmatlari boshqarmasi boshligʻi 13. Gʻayibnazarov Baxodir Karimovich — kadrlar malakasini oshirish va statistik tadqiqotlar instituti direktori 3. Vazirlar Mahkamasining “Oʻzbekiston Respublikasi Davlat statistika qoʻmitasi hayʼati aʼzolari tarkibini tasdiqlash toʻgʻrisida” 2018-yil 20-oktabrdagi 836-son qarori oʻz kuchini yoʻqotgan deb hisoblansin. 4. Mazkur qaror bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchkorov zimmasiga yuklatilsin.
Oʻzbekiston Respublikasi Turizmni rivojlantirish davlat qoʻmitasi hayʼati aʼzolari tarkibini tasdiqlash toʻgʻrisida
(resolution, 2022-05-21)

Oʻzbekiston Respublikasi Prezidentining “Oʻzbekiston Respublikasi Turizmni rivojlantirish davlat qoʻmitasi faoliyatini tashkil etish toʻgʻrisida” 2016-yil 2-dekabrdagi PQ-2666-son qarori hamda “Oʻzbekiston Respublikasi davlat boshqaruvi organlari hayʼatlarining faoliyati samaradorligini oshirishga doir qoʻshimcha chora-tadbirlar toʻgʻrisida” 2017-yil 19-oktabrdagi 855-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Turizmni rivojlantirish davlat qoʻmitasi hayʼati aʼzolarining soni 9 (toʻqqiz) nafardan iborat boʻlishi belgilab qoʻyilsin. 2. Oʻzbekiston Respublikasi Turizmni rivojlantirish davlat qoʻmitasi hayʼati quyidagi tarkibda tasdiqlansin: 1. Abduxakimov Aziz Abdukaxarovich — rais 2. Aqqulov Abdulaziz Oʻrolbayevich — raisning birinchi oʻrinbosari 3. Davrukov Faxriddin Umarovich — rais oʻrinbosari 4. Azamov Ulugbek Axmadovich — rais oʻrinbosari 5. Lavozim boʻyicha — rais oʻrinbosari 6. Isakulov Shuxrat Narkulovich — Turizm sohasida rejalashtirish va inson resurslarini rivojlantirish masalalari boʻyicha departament boshligʻi 7. Mirzaxmedov Bobirjon Batirovich — Moliya-iqtisodiyot boshqarmasi boshligʻi 8. Berdimuratova Nadira Baxtiyarovna — Halkaro aloqalar va protokol boshqarmasi boshligʻi 9. Karimova Maxliyo Ubaydulla kizi — Halkaro kelishuvlarni yuridik ekspertiza qilish va investorlarni huquqiy qoʻllab-quvvatlash boshqarmasi boshligʻi 3. Oʻzbekiston Respublikasi Vazirlar Mahkamasining “Oʻzbekiston Respublikasi Turizmni rivojlantirish davlat qoʻmitasi hayʼati aʼzolari tarkibini tasdiqlash toʻgʻrisida” 2017-yil 4-avgustdagi 586-son qarori oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Oʻzbekiston Respublikasi Turizmni rivojlantirish davlat qoʻmitasi raisi A.A. Abduxakimov zimmasiga yuklatilsin.
Oʻzbekiston Respublikasi Mahalla va oilani qoʻllab-quvvatlash vazirligi hayʼati tarkibini tasdiqlash toʻgʻrisida
(resolution, 2022-07-26)

Oʻzbekiston Respublikasi Vazirlar Mahkamasining “Oʻzbekiston Respublikasi Mahalla va oilani qoʻllab-quvvatlash vazirligi toʻgʻrisidagi nizomni tasdiqlash haqida” 2020-yil 15-apreldagi 228-son hamda “Oʻzbekiston Respublikasi davlat boshqaruvi organlari hayʼatlarining faoliyati samaradorligini oshirishga doir qoʻshimcha chora-tadbirlar toʻgʻrisida” 2017-yil 19-oktabrdagi 855-son qarorlariga muvofiq Vazirlar Mahkamasi qaror qiladi: 1. Oʻzbekiston Respublikasi Mahalla va oilani qoʻllab-quvvatlash vazirligi hayʼati aʼzolari soni 9 (toʻqqiz) nafardan iborat boʻlishi belgilab qoʻyilsin. 2. Oʻzbekiston Respublikasi Mahalla va oilani qoʻllab-quvvatlash vazirligi hayʼati quyidagi tarkibda tasdiqlansin: 1. Mamatov Raxmat Toshnazarovich — mahalla va oilani qoʻllab-quvvatlash vaziri 2. Marufova Gulnora Maxmudovna — mahalla va oilani qoʻllab-quvvatlash vazirining birinchi oʻrinbosari 3. Ikramov Azizbek Israilovich — mahalla va oilani qoʻllab-quvvatlash vaziri oʻrinbosari vazifasini bajaruvchi 4. Turdiyev Sodiqjon — mahalla va oilani qoʻllab-quvvatlash vaziri oʻrinbosari 5. Parpiyev Batir Raxmatovich — mahalla va oilani qoʻllab-quvvatlash vaziri oʻrinbosari 6. Karshiyev Elmurod Axmedovich — mahalla va oilani qoʻllab-quvvatlash vazirligi Tashkiliy-nazorat va axborot-tahlil boshqarmasi boshligʻi 7. Egamberdiyeva Nodira Melibayevna — mahalla va oilani qoʻllab-quvvatlash vazirligi huzuridagi “Mahalla va oila” ilmiy-tadqiqot instituti direktori 8. Turmanov Sagʻindiq Turganbayevich — Qoraqalpogʻiston Respublikasi mahalla va oilani qoʻllab-quvvatlash vaziri 9. Muxtorova Nazira Abdusattorovna — Jizzax viloyati mahalla va oilani qoʻllab-quvvatlash boshqarmasi boshligʻi 3. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy masalalar boʻyicha oʻrinbosari B.A. Musayev zimmasiga yuklansin.
Xalqaro shartnomani tasdiqlash toʻgʻrisida
(resolution, 2020-09-15)

1. Oʻzbekiston Respublikasi va Yaponiya oʻrtasida 2019-yil 19-dekabrda Tokio shahrida imzolangan Daromad soliqlari boʻyicha ikki yoqlama soliqqa tortishni bartaraf qilish hamda soliqlarni toʻlashdan bosh tortish va boʻyin tovlashning oldini olish toʻgʻrisidagi konvensiya tasdiqlansin. 2. Oʻzbekiston Respublikasi Tashqi ishlar vazirligi mazkur xalqaro shartnoma kuchga kirishi uchun zarur boʻlgan davlat ichki tartib-taomillari Oʻzbekiston Respublikasi tomonidan bajarilganligi toʻgʻrisida Yaponiya tomoniga tegishli xabarnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirliklar va idoralarning rahbarlari mazkur xalqaro shartnoma kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin. 4. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Xalqaro shartnomani tasdiqlash toʻgʻrisida
(resolution, 2020-09-15)

1. Oʻzbekiston Respublikasi Hukumati va Koreya Respublikasi Hukumati oʻrtasida 1998-yil 11-fevralda imzolangan Ikki yoqlama soliq solinishining oldini olish hamda daromad va sarmoya soliqlarini toʻlashdan bosh tortishni bartaraf qilish toʻgʻrisidagi konvensiyaga oʻzgartirishlar kiritish toʻgʻrisida 2019-yil 19-aprelda Toshkent shahrida imzolangan bayonnoma tasdiqlansin. 2. Oʻzbekiston Respublikasi Tashqi ishlar vazirligi mazkur xalqaro shartnoma kuchga kirishi uchun zarur boʻlgan davlat ichki tartib-taomillari Oʻzbekiston Respublikasi tomonidan bajarilganligi toʻgʻrisida Koreya tomoniga tegishli xabarnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin. 4. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Vazirlar Mahkamasining “Papenburg Uzbekistan” Oʻzbekiston-Germaniya qoʻshma korxonasini tashkil etish chora-tadbirlari toʻgʻrisida” 2020-yil 10-avgustdagi 471-son qaroriga oʻzgartirish va qoʻshimcha kiritish haqida
(resolution, 2020-09-15)

Oʻzbekiston Respublikasi Prezidentining “Oʻzbekiston Respublikasi Germaniya Federativ Respublikasi oʻrtasida koʻp qirrali hamkorlikni yanada kengaytirish chora-tadbirlari toʻgʻrisida” 2019-yil 1-fevraldagi PQ-4145-son qarori ijrosini taʼminlash maqsadida Vazirlar Mahkamasi qaror qiladi: 1. Vazirlar Mahkamasining “Papenburg Uzbekistan” Oʻzbekiston-Germaniya qoʻshma korxonasini tashkil etish chora-tadbirlari toʻgʻrisida” 2020-yil 10-avgustdagi 471-son qaroriga ilovaga muvofiq oʻzgartirish va qoʻshimcha kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov zimmasiga yuklansin. 1. 2-banddagi “6,1” raqami “8,3” raqami bilan almashtirilsin. 2. Quyidagi mazmundagi 41-band qoʻshilsin: “41.Oʻzbekiston Respublikasi Geologiya va mineral resurslar davlat qoʻmitasi, Ekologiya va atrof muhitni muhofaza qilish davlat qoʻmitasi va Toshkent viloyat xokimligi ikki hafta muddatda qurilish ishlarida sifatli va arzon inert materiallarini ishlab chiqarish maqsadida Chirchiq (1989) qum-shagʻal aralashmasi konida joylashgan “Xoʻkiz orol” hududidagi Xalqaro quyosh energiyasi institutining tajriba laboratoriyasiga tegishli 20 gektar yer maydonini “Papenburg Uzbekistan” MChJga ajratsin xamda yer qaʼridan foydalanish uchun tegishli litsenziya rasmiylashtirsin”.
Xalq deputatlari Kengashlari faoliyati takomillashtirilishi munosabati bilan Oʻzbekiston Respublikasining ayrim qonun hujjatlariga oʻzgartishlar kiritish toʻgʻrisida
(law, 2020-09-14)

“20-modda. Xalq deputatlari viloyat, tuman, shahar Kengashi kotibiyati
Xalq deputatlari viloyat, tuman, shahar Kengashi faoliyatiga tashkiliy, texnikaviy va boshqa jihatlardan xizmat koʻrsatish tegishli xalq deputatlari Kengashi kotibiyati tomonidan taʼminlanadi. Xalq deputatlari viloyat, tuman, shahar Kengashi kotibiyati yuridik shaxs boʻlib, uning faoliyati tegishli mahalliy budjet hisobidan moliyalashtiriladi. Xalq deputatlari viloyat, tuman, shahar Kengashi kotibiyatining tuzilmasi, nizomi, shtatlari, uning xodimlari mehnatiga haq toʻlash miqdori va moddiy-texnika taʼminoti, shuningdek ularni saqlash xarajatlari tegishli xalq deputatlari Kengashi tomonidan tasdiqlanadi. Xalq deputatlari viloyat, tuman, shahar Kengashi kotibiyati xodimlarining mehnatga oid munosabatlari xalq deputatlari mahalliy Kengashlarining vakolatlari muddatiga bogʻliq boʻlmaydi, kotibiyat mudiri bundan mustasno. Xalq deputatlari viloyat, tuman, shahar Kengashi kotibiyatining mudiri tegishli xalq deputatlari Kengashi deputatlari orasidan uning vakolati muddatiga tayinlanadi. Xalq deputatlari viloyat, tuman, shahar Kengashi kotibiyati Oʻzbekiston Respublikasi Davlat gerbi va oʻz nomi tushirilgan muhriga hamda blankalariga ega boʻladi. Xalq deputatlari viloyat, tuman, shahar Kengashi kotibiyatining namunaviy tuzilmasi va namunaviy nizomi Oʻzbekiston Respublikasi Oliy Majlisi Senatining Kengashi tomonidan tasdiqlanadi”. 2-modda. Oʻzbekiston Respublikasining 2004-yil 2-dekabrda qabul qilingan “Xalq deputatlari viloyat, tuman va shahar Kengashi deputatining maqomi toʻgʻrisida”gi 706-II-sonli Qonuni (Oʻzbekiston Respublikasi Oliy Majlisining Axborotnomasi, 2005-yil, № 1, 10-modda; Oʻzbekiston Respublikasi Oliy Majlisi palatalarining Axborotnomasi, 2018-yil, № 4, 224-modda; 2019-yil, № 9, 588-modda; 2020-yil № 8, 488-modda) 16-moddasining birinchi qismidagi “Viloyat, tuman, shahar hokimliklari” degan soʻzlar “Xalq deputatlari viloyat, tuman, shahar Kengashi kotibiyati” degan soʻzlar bilan almashtirilsin. 3-modda. Oʻzbekiston Respublikasi Vazirlar Mahkamasi: hukumat qarorlarini ushbu Qonunga muvofiqlashtirsin; davlat boshqaruvi organlari ushbu Qonunga zid boʻlgan oʻz normativ-huquqiy hujjatlarini qayta koʻrib chiqishlari va bekor qilishlarini taʼminlasin; ushbu Qonunning ijrosini, ijrochilarga yetkazilishini hamda mohiyati va ahamiyati aholi oʻrtasida tushuntirilishini taʼminlasin. 4-modda. Ushbu Qonun rasmiy eʼlon qilingan kundan eʼtiboran kuchga kiradi.
“Mehr-saxovat” koʻkrak nishoni bilan taqdirlanadiganlar roʻyxatini tasdiqlash toʻgʻrisida
(resolution, 2020-09-08)

Oʻzbekiston Respublikasi Prezidentining “Mehr-saxovat” koʻkrak nishonini taʼsis etish toʻgʻrisida” 2020-yil 26-maydagi PF-5999-son hamda “Mehr-saxovat” koʻkrak nishoni bilan mukofotlash toʻgʻrisida” 2020-yil 26-avgustdagi PF-6046-son farmonlari ijrosini taʼminlash maqsadida Vazirlar Mahkamasi qaror qiladi: 1. “Mehr-saxovat” koʻkrak nishoni bilan taqdirlanadigan sogʻliqni saqlash sohasining jonkuyar vakillari, saxovatli tadbirkorlar, davlat tashkilotlari va jamoat birlashmalarining fidoyi xodimlari hamda boshqa tashabbuskor va faol fuqarolar roʻyxati 1-ilovaga* muvofiq tasdiqlansin. 2. Vazirliklar, idoralar, xoʻjalik birlashmalari, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari “Mehr-saxovat” koʻkrak nishonlari oʻz egalariga joylarda tantanali vaziyatda topshirilishini tashkil etsin. 3. “Fonon” davlat ilmiy-ishlab chiqarish korxonasi tomonidan tasdiqlangan namunalar asosida jami 26 ming dona “Mehr-saxovat” koʻkrak nishoni, ularning guvohnomalari va gʻiloflari tayyorlanganligi maʼlumot uchun qabul qilinsin. 4. “Mehr-saxovat” koʻkrak nishonlari, ularning guvohnomalari va gʻiloflarini tayyorlash bilan bogʻliq sarf-xarajatlar smetasi 2-ilovaga* muvofiq tasdiqlansin. 5. Oʻzbekiston Respublikasi Moliya vazirligi bir kun muddatda “Davlat belgisi” DUKga Vazirlar Mahkamasining zaxira jamgʻarmasi hisobidan zarur mablagʻlarni ajratsin. 6. Oʻzbekiston Milliy teleradiokompaniyasi, Oʻzbekiston Milliy axborot agentligi, “Dunyo” axborot agentligi va boshqa ommaviy axborot vositalariga “Mehr-saxovat” koʻkrak nishonlarini tantanali topshirish marosimlarini keng yoritish tavsiya etilsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari B.A. Musayev zimmasiga yuklansin.
Oʻzbekiston Respublikasida naqd pulsiz hisob-kitoblar toʻgʻrisidagi nizomga oʻzgartirishlar kiritish haqida
(resolution, 2020-09-07)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni va Oʻzbekiston Respublikasi Prezidentining 2020-yil 18-iyundagi PF-6010-son “Tabiiy gaz va elektr energiyasini sotish mexanizmini takomillashtirish boʻyicha qoʻshimcha chora-tadbirlar toʻgʻrisida”gi Farmoniga muvofiq Oʻzbekiston Respublikasi Markaziy banki boshqaruvi qaror qiladi: 1. Oʻzbekiston Respublikasi Markaziy banki boshqaruvining 2020-yil 15-fevraldagi 3/12-son qarori (roʻyxat raqami 3229, 2020-yil 13-aprel) (Qonun hujjatlari maʼlumotlari milliy bazasi, 13.04.2020-y., 10/20/3229/0455-son) bilan tasdiqlangan Oʻzbekiston Respublikasida naqd pulsiz hisob-kitoblar toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 56-bandning toʻrtinchi xatboshisi quyidagi tahrirda bayon etilsin: “bankdan olingan kreditlar va ularga hisoblangan foizlar boʻyicha muddatida toʻlanmagan qarzdorlikni kafil boʻlgan shaxsdan undirish uchun, bundan kafilning subsidiar javobgar boʻlishi nazarda tutilgan hollar mustasno;”. 2. 65-bandning “v” kichik bandi quyidagi tahrirda bayon etilsin: “v) davlat ijrochilari va undiruvchilar ijro hujjatlari boʻyicha pul mablagʻlarini undirish toʻgʻrisida;”.